Aswir-agi aneggaru, yemgarad maḍi ɣef sin-nni niḍen acku ad naf, seg tama n lebni, d umawal d tenfalit, timseɛraq kif kif-itent meṛṛa, maca tiririt-nsent temgarad, yerna tikwal mbaɛadent aṭas deg unamek. Deg wamud-agi n temseɛraq i d-negmer seg snat n temnaḍin-agi Ʃin Lḥemmam d Ilula Umalu”, nufa-d aṭas n temsaɛraq yesɛan yiwet n talɣa d yiwen n umawal d yiwet n tɣessa, maca mgaradent deg tririt. Ṣṣenf-agi, ad nesleḍ deg-s ladɣa tiririyin n temseɛraq imi deg-sent i d-tettban tmeskelt.